Rahvusvahelise Olümpiakomitee dopingukomisjoni rootslasest juht Arne Ljungqvist süüdistas Venemaa sportlasi süstemaatilises dopingutarvitamises.    Ljungqvist väljendas pettumust pärast  seitsme Venemaa kergejõustiklase põrumist uriiniproovide vahetamisel. Kui Ljungqvistilt küsiti, kas tegemist on süstemaatilise tarvitamisega, vastas 77-aastane rootslane: "Veel aasta tagasi öelnuks ma ei."    Ent tänavuse juhtumi puhul kahtlustas Ljungqvist enamat. "Muidugi on protseduur pikk ja Venemaa alaliit peab selgitama, mis toimub," lisas Ljungqvist, kuid vahelejäänute suur arv näitab rootslase arvates, et dopingut võidi tarvitada Venemaa koondise juhtkonna heakskiidul.